ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ σχετικά με την έναρξη διαβουλεύσεων με τη Γουϊνέα-Μπισάου στο πλαίσιο του άρθρου 366α της σύμβασης της Λομέ

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ σχετικά με την έναρξη διαβουλεύσεων με τη Γουϊνέα-Μπισάου στο πλαίσιο του άρθρου 366α της σύμβασης της Λομέ

Μετά τα γεγονότα που έλαβαν χώρα στη Γουϊνέα-Μπισάου στις 6 και 7 Μαΐου 1999, η Ευρωπαϊκή Ένωση έδωσε στη δημοσιότητα δήλωση, στην οποία καταδίκαζε τη βία, την καθαίρεση του Προέδρου Βιέϊρα κατά παραβίαση της συμφωνίας της Αμπούτζα, καθώς και τις επιθέσεις που σημειώθηκαν κατά διπλωματικών αποστολών.

Το άρθρο 5 της σύμβασης της Λομέ ορίζει ότι ο σεβασμός των δικαιωμάτων του ανθρώπου, των δημοκρατικών αρχών και του κράτους δικαίου αποτελούν το θεμέλιο των σχέσεων μεταξύ των Κρατών ΑΚΕ και της Κοινότητας.

Η Ένωση ζήτησε, ως εκ τούτου, από τους διάφορους παράγοντες του πολιτικού βίου της Γουϊνέας-Μπισάου:

- να καταβάλουν προσπάθειες για την εθνική συμφιλίωση, την ανασυγκρότηση και την ανάπτυξη*

- να επανενεργοποιήσουν τη διαδικασία εκδημοκρατισμού με βάση το Σύνταγμα της χώρας*

- να λάβουν τα αναγκαία μέτρα για τη διεξαγωγή ελεύθερων και ανόθευτων πρoεδρικών και βoυλευτικών εκλoγών τoν Νoέμβριo.

Σύμφωνα με το άρθρο 366α της τέταρτης σύμβασης ΑΚΕ-ΕΚ, η οποία τέθηκε σε ισχύ με την απόφαση του Συμβουλίου της 11ης Μαρτίου 1999, η Επιτροπή προτείνει στο Συμβούλιο να καλέσει το ενδιαφερόμενο μέρος ΑΚΕ (Γουϊνέα-Μπισάου) σε διαβουλεύσεις με σκοπό την εμπεριστατωμένη εξέταση της κατάστασης.

Οι ως άνω διαβουλεύσεις αναμένεται ότι θα παράσχουν τη δυνατότητα στη Γουϊνέα-Μπισάου να διευκρινίσει τα μέτρα που προτίθεται να λάβει, προκειμένου να ανταποκριθεί στις προσδοκίες που εξέφραζε η Ευρωπαϊκή Ένωση στη δήλωσή της στις 18 Μαΐου 1999, ιδιαίτερα δε όσον αφορά τον διαχωρισμό της πολιτικής και της στρατιωτικής εξουσίας, καθώς και τις προθεσμίες που σκοπεύει να θέσει και να τηρήσει.

ΣΧΕΔΙΟ

Κύριε Πρόεδρε,

Με δήλωσή της στις 18 Μαΐου 1999, η Ευρωπαϊκή Ένωση καταδίκαζε τη χρήση βίας για την επίλυση της διαμάχης στη Γουϊνέα-Μπισάου, η οποία οδήγησε στην καθαίρεση του δημοκρατικά εκλεγμένου Προέδρου, καθώς και σε επιθέσεις κατά διπλωματικών αποστολών. Επίσης, η Ευρωπαϊκή Ένωση εξέφραζε τη λύπη της για την παραβίαση, από αμφότερα τα μέρη, των συμφωνιών της Αμπούτζα και των συνταγματικών ρυθμίσεων.

Στην εν λόγω δήλωση, η Ευρωπαϊκή Ένωση καλούσε τους διάφορους παράγοντες του πολιτικού βίου της Γουϊνέας-Μπισάου:

- να καταβάλουν προσπάθειες για την εθνική συμφιλίωση, την ανασυγκρότηση και την ανάπτυξη*

- να επανενεργοποιήσουν τη διαδικασία εκδημοκρατισμού με βάση το Σύνταγμα της χώρας*

- να λάβουν τα αναγκαία μέτρα για τη διεξαγωγή ελεύθερων και ανόθευτων πρoεδρικών και βoυλευτικών εκλoγών τoν Νoέμβριo.

Μετά την προαναφερθείσα δήλωση, διορίστηκε στη Γουϊνέα-Μπισάου προσωρινός Πρόεδρος σύμφωνα με τις συνταγματικές διαδικασίες της χώρας και παρέμεινε στην εξουσία η κυβέρνηση εθνικής ενότητας. Καθώς οι αρχές της Γουϊνέας-Μπισάου εξεδήλωσαν την επιθυμία να εξομαλύνουν τις σχέσεις με την Ευρωπαϊκή Ένωση το συντομότερο δυνατόν, η τελευταία οφείλει πλέον να επαληθεύσει κατά πόσον πληρούνται οι όροι που έθετε με τη δήλωση της 18ης Μαΐου 1999.

Κατ’εφαρμογή του άρθρου 366α της σύμβασης της Λομέ, έχω την τιμή να καλέσω το ενδιαφερόμενο μέρος ΑΚΕ σε διαβουλεύσεις με σκοπό την εμπεριστατωμένη εξέταση της κατάστασης.

Οι ως άνω διαβουλεύσεις αναμένεται ότι θα παράσχουν τη δυνατότητα στη Γουϊνέα-Μπισάου να διευκρινίσει τα μέτρα που προτίθεται να λάβει, προκειμένου να ανταποκριθεί στις προσδοκίες που εξέφραζε η Ευρωπαϊκή Ένωση στη δήλωσή της στις 18 Μαΐου 1999, ιδιαίτερα δε όσον αφορά τον διαχωρισμό της πολιτικής και της στρατιωτικής εξουσίας, καθώς και τις προθεσμίες που σκοπεύει να θέσει και να τηρήσει.

Προτείνω αυτές οι διαβουλεύσεις να διεξαχθούν την στις .. στο κτίριο του Συμβουλίου της Ένωσης.

Με βαθύτατη εκτίμηση

Για το Συμβούλιο

Για την Επιτροπή

Προς την Α.Ε. τον Πρέσβη τ ... .

Πρόεδρο της Επιτροπής Πρέσβεων ΑΚΕ

Βρυξέλλες

Αντίγραφο: Πρεσβεία της Γουϊνέας-Μπισάου